Miksi hyörii kansan lapset?
Miksi hyörii kansan lapset
 Lakeoilla maailman?
 Miksi täällä uhrataan me
 Elinvoimat taivahan?

 Sikskö, että saavutamme,
 Elonarvon ylhäisen?
 Vaiko ainoastaan eestä
 Pelkän leipäpalasen?

 Leipä tok’ on välttämätön,
 Mutt’ on meille leivistä,
 Luotu muukin – emme elä
 Ainoastaan leivästä.

 Kansallista valistusta
 Oomme säätty valvomaan,
 Isänmaata rakastaan ja
 Itseämme auttamaan.

 Valon, toivon, vapauden
 Satama on maalimme.
 Sikspä täällä hyöritään, ett’
 Siihen toki saavumme.

 Sampo syntyy, valistusta
 Yhä etsiessämme.
 Kannel kaikuu Väinämöisen
 Sitä laatiessamme.

 Kansan kiel’, kun vapahasti
 Valistusta ammentaa,
 Siin on Sampo, siinä kannel,
 Ja se mielet jalostaa.

 Kuten ennen pohjolassa,
 Sampo kaiken onnen loi,
 Tenhokoon se Suomen niin ett’
 Kansan valo salamoi!

 Väinön kannel kai’ullansa
 Kaihon karkottakohon!
 Muukalaisen virkavallan
 Uneen uuvuttakohon!

 Nouse, kasva kansan valo
 Omatakeiseksesi!
 Tajua jo vapautes,
 Mihin kutsuu luojasi!

 Katko kaikki kahlehesi,
 Innostusta uutta luo!
 Ajanhengen aattehille
 Vilpitöntä mieltä suo.

Kario [Kaarle Karikko].

Lähde: Tampereen Sanomat 4.7.1890.

Kaarle Karikko
Runot
Tampereen Sanomat
1890